কিশোর অপরাধের ধরন পাল্টাচ্ছে। একসময় কোনো কোনো কিশোর-তরুণ অভিমান করে ঘর পালানোর মতো কাজ করত। সে অধ্যায় গত হয়ে গেছে। এখন শুনতে বা লিখতে খারাপ লাগলেও অনেক কিশোর খুন, মাদক, ধর্ষণের মতো ভয়ংকর অপরাধে জড়িয়ে পড়ছে। সিগারেট থেকে শুরু করে নানা নেশায় আসক্ত হচ্ছে তারা। সারা রাত ফেসবুকে ডুবে থাকে অনেকে। যারা এ কাজগুলো করছে, তাদের মধ্যে দরিদ্র পরিবারের সদস্য যেমন আছে, আছে উচ্চবিত্ত ঘরের কিশোররাও।